**Marija Šarapova** (vene *Мария Юрьевна Шарапова*) (sündinud 19. aprillil 1987 Njaganis Siberis) on Venemaa tennisist, Venemaa teeneline meistersportlane. 

Marija Šarapova oli WTA edetabelis maailma esimängija 22.–28. augustini ja 12. septembrist 23. oktoobrini 2005 ning taas alates 29. jaanuarist 2007 kuni 18. märtsini 2007. 

Seisuga 16. mai 2011 on ta WTA edetabelis 7. kohal.

Šarapova vanemad elasid varem Valgevenes, kuid pärast Tšornobõli tuumaelektrijaamas toimunud katastroofi kolisid 1986. aastal Venemaale. Marija Šarapova sündis Handi-Mansi autonoomses ringkonnas Njaganis.

Marija Šarapova alustas profitennisisti karjääri 2001. aastal ja lõpetas 2020. aastal.

Saavutused
----------

### 2004

2004. aastal võitis ta Wimbledoni turniiri, kus tema finaalivastaseks oli Serena Williams.

2004. aasta novembris Los Angeleses toimunud WTA meistrivõistlustel oli Šarapova poolfinaalivastaseks Anastassija Mõskina, kelle ta alistas 2:6, 6:2, 6:2. Finaalis oli ta parem Serena Williamsist 4:6, 6:2, 6:4.

### 2005

2005. aasta möödus Šarapovale vigastusrohkelt, kuid ta võitis kolm turniiri ja tõusis maailma esireketiks.

Suure slämmi turniiridest jõudis ta veerandfinaali Prantsusmaa lahtistel meistrivõistlustel, poolfinaali Austraalia lahtistel meistrivõistlustel, Wimbledoni turniiril ja USA lahtistel meistrivõistlustel.

### 2006

2006. aasta USA lahtistel meistrivõistlustel jõudis ta finaali, alistades naisüksikmängu poolfinaalis maailma esireketi Amélie Mauresmo 6:0, 4:6, 6:0. Finaalis oli tema vastaseks belglanna Justine Henin-Hardenne, kelle Šarapova alistas 6:4, 6:4 ja võitis sellega turniiri.

### 2007

2007. aasta Austraalia lahtistel meistrivõistlustel kaotas ta finaalis Serena Williamsile.

Sama aasta Prantsusmaa lahtistel meistrivõistlustel tuli tal võtta vastu kaotus juba poolfinaalis, kus ta jäi alla Ana Ivanovićile 6:2, 6:1.

Aasta 2007 kujunes Šarapovale vigastusterohkeks. Ta võitis vaid ühe turniiri San Diegos.

Aastalõputurniiril jõudis ta finaali, kus kaotas Justine Heninile 7:5, 5:7, 3:6. Šarapoval tekkisid viimases setis hingamishäired. Šarapova lõpetas aasta neljandat korda järjest maailma viie esimese seas.

### 2008

2008. aasta algas Šarapovale hästi. Austraalia lahtiste 1. ringis alistas ta Jelena Kostanić Tošići. Teises ringis oli ta vastaseks endine maailma esireket Lindsay Davenport, kelle ta alistas kindlalt. Kolmandas ringis oli ta vastaseks Elena Vesnina, kelle ta samuti kindlalt alistas. Neljandas ringis alistas ta Jelena Dementjeva, kaotades vaid kaks geimi. Veerandfinaalis oli ta vastaseks aga esireket Justine Henin. Henini alistas ta 6:4, 6:0. Poolfinaalis alistas Šarapova serblanna Jelena Jankovići. Ka finaalis mängis ta serblannaga, seekord Ana Ivanovićiga. Šarapova alistas ka tema ja kolmas suure slämmi turniir oligi võidetud. Šarapova 18. turniirivõit tuli Dohas. Seejärel ta haigestus ja jättis vahele turniiri Dubais. Pärast kahenädalast pausi sõitis ta Indian Wellsi. Šarapova alistas teises ringis prantslanna Cohen-Aloro 6:1, 6:0. Kolmandas ringis alistas ta kreeklanna Eleni Daniilidou 7:5, 6:3. Neljandas ringis oli ta vastaseks maailma 24. reket Alona Bondarenko, kelle alistamine läks juba raskemalt. Lõpuks sai ta Bondarenkost jagu 6:2, 5:7, 6:4.

Šarapoval oli sel turniiril probleeme päikesega. Veerandfinaalis oli ta vastaseks turniiri eelmise aasta võitja Daniela Hantuchova. Hantuchova alistas ta 7:6, 6:1. Poolfinaalis oli vastas aga juba maailma kolmas reket Svetlana Kuznetsova. Šarapova kaotas selle matši 6:3, 5:7, 6::2. See oli Šarapova esimene kaotus aastal 2008. Järgmine turniir oli Miamis. Šarapova otsustas teha tennises väikese pausi, kuna ta oli jälle hakanud tundma valu jalas. Veel tõi ta põhjenduseks, et sel aastal on ta väga palju mänginud ja tahaks puhkust. Paljudele tuli üllatusena see, et Marija võttis osa mõlemast Ameerika rohelise saviliiva turniiridest. 7. aprillil alanud Amelia Islandi turniiril oli Šarapoval esimene asetus. Ameerika rohelise saviliiva turniiridel polnud Šarapova vahepeal mitmel aastal osalenud. Amelia Islandi turniiri avaringi vastase alistas ta kindlalt. Aga 3. ringi ja veerandfinaali mängud venisid kolmesetiseks. Mõlemad matšid kestsid umbes 3 tundi. Poolfinaalis pidi ta kohtuma endise maailma esireketi Lindsay Davenportiga. Kuid Davenport andis Šarapovale loobumisvõidu. See oli Šarapova karjääri esimene savi-liivaturniir. Finaalis kohtus ta slovakitari Dominika Cibulkovága ja võitis. See oli Šarapovale tema esimene savi-liiva turniiri võit. Siis kaotas ta veerandfinaalis Charlestoni turniiril. See kaotus oli Serena Williamsile. Järgmine turniir oli tal Roomas. Poolfinaalis kohtus ta Jelena Jankovićiga. Senine maailma esireket Justine Henin lõpetas profikarjääri ja Šarapova tõusis taas maailma esireketiks. Prantsusmaa lahtistel meistrivõistlustel oli ta aasta varem jõudnud poolfinaali, kuid nüüd tekkisid juba kahes esimeses ringis raskused. Ta võitis küll mõlemad vastased, kuid kolmes setis. Kolmandas ringis sai ta jagu juba kergemalt. Neljandas ringis kohtus ta venelanna Dinara Safinaga. Šarapoval paistis juba võit käes olevat, kui ta juhtis 7:6, 5:3 ja matšpalliga. Kuid siis juhtus ime: Safina võttis geimid tagasi ja viis seti kiiresse lõppmängu. Seal paistis edu saatvat Šarapovat, kui ta juhtis 5:2. Kuid jälle võttis Safina järele ja võitis teise seti. Kolmandat setti alustas paremini Šarapova, murdes Safina. Kuid pärast seda oli mäng Safina päralt. See on üks paremaid mängu tagasitulekuid tenniseajaloos. See andis kindlasti löögi Šarapova enesekindlusele. Wimbledonis oli ta üks suuremaid favoriite. Wimbledoni teises ringis sai ta aga šokeeriva kaotuse venelanna Alla Kudrjavtsevalt, maailma esireket Ana Ivanović kaotas kolmandas ringis ja maailma kolmas reket Jelena Janković kaotas neljandas ringis. Seejärel olid Šarapoval kavas olümpiamängud, turniir Kanadas ja siis USA lahtised meistrivõistlused. Kuid tennisemaailma üllatuseks jäi Kanadas Montrealis toimunud matš Šarapovale selle aasta viimaseks. Taas segas mängimist õlavigastus, mis oli teda vaevanud terve 2007. aasta. Šarapova lõpetas selle aasta maailma edetabeli üheksandana.

Dopingukaristus
---------------

26. jaanuaril 2016, pärast Austraalia lahtiste meistrivõistluste veerandfinaali, andis Šarapova positiivseks osutunud dopinguproovi. Märtsi alguses toimunud pressikonverentsil tunnistas ta, et oli kasutanud meldooniumi. Talle määrati tagasiulatuvalt, alates 26. jaanuarist 2016, kaheaastane võistluskeeld. Seejärel pöördus tennisist Rahvusvahelise Spordiarbitraaži (CAS) poole ja seal lühendati võistluskeeldu 15 kuule. CAS-i otsuses seisis, et nende hinnangul ei tarvitanud Šarapova teadlikult keelatud ainet. Šarapova nimelt väitis, et süüdi olevat tema mändežer, kes polevat uuendanud tema keelatud ainete nimekirja. Šarapova naasis võistlustele Saksamaal Stuttgardi turniiril, tema võistluskeeld lõppes kaks päeva pärast turniiri algust ehk 26. aprillil 2017. Korraldajad andsid Šarapovale sinna vabapääsme. Paljud kaastennististid mõistsid dopingupatusele Šarapovale osaks saanud erikohtlemise hukka.

WTA turniiride võidud
---------------------

### Võite (29)

|  | Aeg | Koht | Turniir | Finaalivastane | Tulemus |
| --- | --- | --- | --- | --- | --- |
| 1. | 23. september 2003 |  Jaapan, Tōkyō |  | Anikó Kapros | 2:6, 6:2, 7:6(5) |
| 2. | 27. oktoober 2003 |  Kanada, Québec |  | Milagros Sequera | 6:2, loobumisvõit |
| 3. | 7. juuni 2004 |  Suurbritannia, Birmingham |  | Tatjana Golovin | 4:6, 6:2, 6:1 |
| 4. | 21. juuni 2004 |  Suurbritannia, Wimbledon | Wimbledoni turniir | Serena Williams | 6:1, 6:4 |
| 5. | 27. september 2004 |  Lõuna-Korea, Sŏul |  | Marta Domachowska | 6:1, 6:1 |
| 6. | 4. oktoober 2004 |  Jaapan, Tōkyō |  | Mashona Washington | 6:0, 6:1 |
| 7. | 8. november 2004 |  USA | WTA meistrivõistlused | Serena Williams | 4:6, 6:2, 6:4 |
| 8. | 6. veebruar 2005 |  Jaapan, Tōkyō |  | Lindsay Davenport | 6:1, 3:6, 7:6 (5) |
| 9. | 21. veebruar 2005 |  Katar, Doha |  | Alicia Molik | 4:6, 6:1, 6:4 |
| 10. | 6. juuni 2005 |  Suurbritannia, Birmingham |  | Jelena Janković | 6:2, 4:6, 6:1 |
| 11. | 18. märts 2006 |  USA, Indian Wells | Indian Wells Masters | Jelena Dementjeva | 6:1, 6:2 |
| 12. | 6. august 2006 |  USA, San Diego |  | Kim Clijsters | 7:5, 7:5 |
| 13. | 9. september 2006 |  USA, | USA lahtised meistrivõistlused | Justine Henin | 6:4, 6:4 |
| 14. | 22. oktoober 2006 |  Šveits, Zürich |  | Daniela Hantuchová | 6:1, 4:6, 6:3 |
| 15. | 29. oktoober 2006 |  Austria, Linz |  | Nadia Petrova | 7:5, 6:2 |
| 16. | 5. august 2007 |  USA, San Diego |  | Patty Schnyder | 6:2, 3:6, 6:0 |
| 17. | 21. jaanuar 2008 |  Austraalia | Austraalia lahtised meistrivõistlused | Ana Ivanović | 7:5, 6:3 |
| 18. | 24. veebruar 2008 |  Katar, Doha |  | Vera Zvonareva | 6:1, 2:6, 6:0 |
| 19. | 13. aprill 2008 |  USA, Amelia Island |  | Dominika Cibulková | 7:6, 6:3 |
| 20. | 3. oktoober 2009 |  Jaapan, Tōkyō |  | Jelena Janković | 5:2, loobumisvõit |
| 21. | 20. veebruar 2010 |  USA, Memphis |  | Sofia Arvidsson | 6:2, 6:1 |
| 22. | 22. mai 2010 |  Prantsusmaa, Strasbourg |  | Kristina Barrois | 7:5, 6:1 |
| 23. | 15. mai 2011 |  Itaalia, Rooma |  | Samantha Stosur | 6:2, 6:4 |
| 24. | 21. august 2011 |  USA, Cincinnati |  | Jelena Janković | 4:6, 7:6, 6:3 |
| 25. | 29. aprill 2012 |  Saksamaa, Stuttgart |  | Viktorija Azarenka | 6:1, 6:4 |
| 26. | 20. mai 2012 |  Itaalia, Rooma |  | Li Na | 4:6, 6:4, 7:6 |
| 27. | 9. juuni 2012 |  Prantsusmaa, Pariis | Prantsusmaa lahtised meistrivõistlused | Sara Errani | 6:3, 6:2 |
| 28. | 17. märts 2013 |  USA, Indian Wells | Indian Wells Masters | Caroline Wozniacki | 6:2, 6:2 |
| 29. | 28. aprill 2013 |  Saksamaa, Stuttgart |  | Li Na | 6:4, 6:3 |
|

Suure slämmi turniiride võidud
------------------------------

### Võite (5)

|  |  |  |  |  |  |
| --- | --- | --- | --- | --- | --- |
| 1. | 21. juuni 2004 |  Suurbritannia Wimbledon | Wimbledoni turniir | Serena Williams | 6:1, 6:4 |
| 2. | 9. september 2006 |  USA | USA lahtised meistrivõistlused | Justine Henin | 6:4, 6:4 |
| 3. | 21. jaanuar 2008 |  Austraalia | Austraalia lahtised meistrivõistlused | Ana Ivanović | 7:5, 6:3 |
| 4. | 9. juuni 2012 |  Prantsusmaa | Prantsusmaa lahtised meistrivõistlused | Sara Errani | 6:3, 6:2 |
| 5. | 7. juuni 2014 |  Prantsusmaa | Prantsusmaa lahtised meistrivõistlused | Simona Halep | 6:4 6:7 6:4 |

WTA karjääri algus
------------------

| Aasta | Suure slämmi turniiride võite | WTA turniiride võite | Turniirivõite kokku | Teenistus ($) | Raha listi koht |
| --- | --- | --- | --- | --- | --- |
| 2003 | 0 | 2 | 2 | 222,005 | 51 |
| 2004 | 1 | 4 | 5 | 2,506,263 | 1 |
| 2005 | 0 | 3 | 3 | 1,921,283 | 5 |
| 2006 | 1 | 4 | 5 | 3,799,501 | 2 |
| 2007 | 0 | 1 | 1 | 1,758,550 | 7 |
| 2008 | 1 | 2 | 3 | 1,890,850 |

Tunnustus
---------

* 2004 – Venemaa teeneline meistersportlane

Viited
------

1. ↑  Dopingut kasutanud Maria Šarapova sai kaheaastase võistluskeelu  Õhtuleht.ee, 08.06.2016.
2. ↑  Šarapova kaasmängijate kriitikast: ma ei saa seda kontrollida. ERR Sport 29.03.2017.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kategooria:Marija Šarapova** |

* Maria Sharapova Official Website
* WTA profiil *(inglise keeles)*
* Marija Šarapova andmed Sony Ericssoni WTA Touri kodulehel
* Marija Šarapova ametlik koduleht *(inglise keeles)*
* Maria Sharapova Press Conference March 7th 2016 12:00 PM PST, 7. märts 2016
* Maria Sharapova failed drugs test at Australian Open (Marija Šarapova põrus Australian Openil dopinguprooviga), BBC (*inglise keeles*)

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |